
ŠIAULIŲ MIESTO SAVIVALDYBĖS ADMINISTRACIJOS
MIESTO ŪKIO IR APLINKOS SKYRIUS




PROJEKTO 
AIŠKINAMASIS RAŠTAS

2024 m. rugsėjo  18 d.
Šiauliai


Parengto sprendimo projekto tikslas – pritarti, kad Šiaulių municipalinė aplinkos tyrimų laboratorija būtų reorganizuota ir prijungta prie Šiaulių miesto savivaldybės visuomenės sveikatos biuro.

Šiaulių miesto savivaldybės administracijos Centralizuoto vidaus audito skyrius 2024 m. birželio 18 d. pateikė Šiaulių miesto savivaldybės vykdomų funkcijų aplinkos tyrimų ir monitoringo srityje ekonomiškumo požiūriu vertinimo vidaus audito ataskaitą (toliau – Ataskaita). Ataskaitoje buvo teikiama vidutinio reikšmingumo rekomendacija Savivaldybės merui – spręsti klausimą dėl tolimesnės Municipalinės tyrimų laboratorijos veiklos vykdymo ir (ar) jos plėtros.
Buvo priimtas sprendimas teikti tarybos sprendimo projektą, kad Šiaulių miesto savivaldybės taryba pritartų Šiaulių municipalinė aplinkos tyrimų laboratorijos reorganizavimui ir prijungimui prie Šiaulių miesto savivaldybės visuomenės sveikatos biuro.
Po biudžetinių įstaigų reorganizavimo Šiaulių visuomenės sveikatos biuro direktoriaus pareigas kaip ir iki reorganizavimo eis Henrieta Garbenienė. 

Šiuo sprendimo projektu siūloma pritarti ketinimui nuo 2025 m. balandžio 1 d. reorganizuoti Šiaulių municipalinę aplinkos tyrimų laboratoriją, prijungiant prie Šiaulių miesto savivaldybės visuomenės sveikatos biuro.
Reorganizavimo sąlygoms įgyvendinti ir reorganizavimo procedūroms atlikti Šiaulių miesto savivaldybės administracija planuoja pirkti teisinę konsultaciją, kurie analizuos abiejų įstaigų darbuotojų darbo krūvius, pareigybes ir kitus reorganizavimo ypatumus.

Pasekmės teigiamos, nes pagrindinis tikslas yra optimizuoti Šiaulių municipalinės aplinkos tyrimų laboratorijos veiklą, prijungiant prie Šiaulių miesto savivaldybės visuomenės sveikatos biuro, siekiant užtikrinti efektyvų ir racionalų Šiaulių miesto savivaldybės biudžeto lėšų panaudojimą. Taip pat bus sukurta geriau organizuota, duomenimis pagrįsta sistema, kurioje sveikatos ir aplinkos tyrimai glaudžiai bendradarbiautų siekiant užtikrinti visuomenės sveikatą ir aplinkosaugą.
Neigiamų pasekmių nenumatoma.

Priėmus sprendimą bus parengtas reorganizavime dalyvausiančių Šiaulių municipalinės aplinkos tyrimų laboratorijos ir Šiaulių visuomenės sveikatos biuro biudžetinės įstaigos reorganizavimo sąlygų aprašas ir teisės aktų nustatyta tvarka įregistruotas valstybės įmonės Registrų centro Šiaulių filiale.

Sprendimui įgyvendinti reikės priimti papildomus teisės aktus dėl reorganizavimo sąlygų patvirtinimo bei turto ir asignavimų perdavimo, pakeisti Šiaulių visuomenės sveikatos biuro nuostatus.
Sprendimui įgyvendinti reikalingos lėšos.
Prasidėjus reorganizacijai reikės papildomų lėšų biudžetinės įstaigos reorganizavimo sąlygų aprašo įregistravimui teisės aktų nustatyta tvarka valstybės įmonės Registrų centro Šiaulių filiale apmokėti. 
Sprendimo projektą parengė Šiaulių miesto savivaldybės administracijos Miesto ūkio ir aplinkos skyrius. Tiesioginis rengėjas – Aplinkosaugos ir miesto tvarkymo poskyrio vedėja Toma Vilutienė, tel. (+370 41) 500528 . Projekto iniciatorius – Miesto ūkio ir aplinkos skyrius.

